SCM ส่ง “จัดให้ ลิสซิ่ง” จับมือ 3 พันธมิตร หนุนลูกค้าเข้าถึงบริการดี-คุณภาพสูง
SCM ดัน “จัดให้ ลิสซิ่ง” ลงนามความร่วมมือกับ Car Hero-Cars24-Car-on หนุนลูกค้าสามารถเข้าถึงการบริการรถที่ดีมีคุณภาพ
SCM ดัน “จัดให้ ลิสซิ่ง” ลงนามความร่วมมือกับ Car Hero-Cars24-Car-on หนุนลูกค้าสามารถเข้าถึงการบริการรถที่ดีมีคุณภาพ
27 ต.ค. 2565

นายนพกฤษฏิ์ นิธิเลิศวิจิตร ประธานเจ้าหน้าที่บริหาร บริษัท ซัคเซสมอร์ บีอิ้งค์ จำกัด (มหาชน) หรือ SCM เปิดเผยว่า ภายหลังที่บริษัทเปิดให้บริการธุรกิจลิสซิ่งภายใต้ชื่อ “บริษัท จัดให้ ลิสซิ่ง จำกัด” ในช่วงต้นเดือนตุลาคมที่ผ่านมา ได้รับการตอบรับจากกลุ่มลูกค้าเป็นอย่างดี และเพื่อเป็นการเสริมศักยภาพด้านการให้บริการที่ครบวงจรมากขึ้น
ล่าสุด บริษัทร่วมลงนามความร่วมมือทางธุรกิจกับ บริษัท คาร์ ฮีโร่ จำกัด (Car Hero) รวมถึง Cars24 และ Car-on ตามลำดับ เพื่อการให้บริการผ่านช่องทางออนไลน์ของ “จัดให้ ลิสซิ่ง” โดยลูกค้าสามารถเข้าถึงการบริการรถที่ดีมีคุณภาพ, ประกันภัยรถยนต์ พร้อมแพคเกจสุดคุ้ม ราคายุติธรรม ให้ลูกค้าที่ซื้อรถผ่าน “จัดให้ ลิสซิ่ง”
รวมถึงโปรโมชั่นจากพันธมิตรอีกมากมาย เพื่อสร้างประสบการณ์ “Feel’ in Good” ที่ครบวงจรให้กับลูกค้า และสร้างโอกาสการเติบโตไปด้วยกัน ภายใต้เป้าหมายการให้บริการ “One Stop Leasing Company” ที่รองรับความต้องการของกลุ่มสมาชิก MLM ที่มีอยู่กว่าในปัจจุบัน 1.6 แสนรายได้เป็นอย่างดี
ส่วนแผนการขยายธุรกิจในส่วนของ Core Business ” MLM” ไปยังต่างประเทศนั้น บริษัทได้ดำเนินการจัดตั้งบริษัทในประเทศฟิลิปปินส์เป็นที่เรียบร้อยแล้ว ขณะนี้อยู่ระหว่างตกแต่ง ควบคู่ไปกับการขอใบอนุญาตนำเข้าและจำหน่ายสินค้า รวมถึงกระบวนการต่างๆ  และคาดว่าจะเริ่มดำเนินการได้ในช่วงปลายปี 2565
นอกจากนี้ บริษัทได้เพิ่มช่องทางจัดจำหน่ายสินค้าไปในประเทศอื่นๆ  ที่ไม่มีสำนักงานตั้งอยู่ ในลักษณะของการหาตัวแทนจำหน่าย (ขายแบบปกติ ไม่ใช่ MLM)  ซึ่งอยู่ในระหว่างการพูดคุยกับคู่ค้าหลายราย คาดว่าจะได้ข้อสรุปในเร็วๆ นี้
“จากแผนทำการตลาดเชิงรุกอย่างชัดเจน โดยจะเริ่มเห็นแคมเปญ รวมถึงกลยุทธ์ต่างๆ ออกสู่ตลาดในวงกว้าง ตั้งแต่ช่วงต้นเดือนพ.ย.เป็นต้นไป บริษัทฯ คาดหวังผลการดำเนินงานที่เติบโตขึ้นจากแผนการตลาดเชิงรุกที่กำลังจะเกิดขึ้นว่า จะช่วยทำให้เป้าหมายการเติบโตเป็นไปตามที่บริษัทฯ ตั้งเป้าไว้ในระดับ 20%” นายนพกฤษฏิ์ กล่าว